**ELŐTERJESZTÉS**

Mórágy Község Képviselő - testületének 2020. január hó 21. nap

rendes/rendkívüli testületi ülésére

|  |  |
| --- | --- |
| Tárgy: | A nemzetiségi önkormányzatokkal kötött együttműködési megállapodás felülvizsgálata |
| Előterjesztő: | Dr. Puskásné dr. Szeghy Petra jegyző |
| Előterjesztést készítette: | Füle Mária |
| Előterjesztés száma: | 3. sz. |
| Az előterjesztés a jogszabályi feltételeknek megfelel: | dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Mórágy Község Önkormányzata Képviselő-testülete a Mórágy Német Nemzetiségi Önkormányzattal és a Mórágyi Roma Nemzetiségi Önkormányzattal a jelenleg érvényes együttműködési megállapodást 2015. január 30-án kötötte, amelyet 2017. január 23-án módosított.

A nemzetiségek jogairól szóló 2011. évi CLXXIX. törvény 80.§ (2) bekezdése valamint az együttműködési megállapodás egyaránt előírja, hogy a nemzetiségi önkormányzatokkal kötött megállapodást minden év január 31. napjáig felül kell vizsgálni és amennyiben szükséges, a felek javaslatot tesznek a módosításra.

Az együttműködési megállapodások értelmében a helyi önkormányzat a nemzetiségi önkormányzatok működéséhez szükséges működési, tárgyi és személyi feltételeket a Bátaapáti Közös Önkormányzati Hivatal útján biztosítja. Mivel a Bátaapáti Közös Önkormányzati Hivatal 2019. december 31-ével megszűnt, így szükség van az együttműködési megállapodás módosítására. Ezen feltételek biztosítása 2020. január 1-től a Bonyhádi Közös Önkormányzati Hivatal feladata.

Mindezek alapján kérem a Tisztelt Képviselő-testületet, hogy a következő határozati javaslatot elfogadni szíveskedjék!

**Határozati javaslat**

Mórágy Község Önkormányzatának Képviselő-testülete a nemzetiségek jogairól szóló 2011. évi CLXXIX. törvény 80.§-ában foglaltak alapján a Mórágy Német Nemzetiségi Önkormányzattal és a Mórágyi Roma Nemzetiségi Önkormányzattal korábban létrejött és a 2/2017. (I.23.) valamint 3/2017. (I.23.) sz. határozatával elfogadott együttműködési megállapodásokat a nemzetiségek jogairól szóló törvény 80.§ (2) bekezdésében foglaltaknak megfelelően - a nemzetiségi önkormányzatokkal egyeztetve - hatályon kívül helyezi, az új megállapodásokat a határozat 1. melléklet szerinti tartalommal jóváhagyja.

Mórágy, 2020. január 13.

Dr. Puskásné dr. Szeghy Petra sk.
jegyző